הוועדה המיוחדת לפניות הציבור, כנסת 18, פרוטוקול מספר 55, 2010-05-11 10:00

אורי טל: שלום לכולם, בוקר טוב.

אורי טל: אני מגיע מוועדה משנה של חוץ וביטחון, שדנה בנושא המגזר השלישי.

אורי טל: המוכנות של המגזר השלישי לעיתות חירום.

אורי טל: ביקשתי את רשות הדיבור, אמרתי שאני רוצה להציף נושא שאני עכשיו הולך לדון בו בוועדה.

אורי טל: המדינה מבוססת במוסדותיה אבל בלי המגזר השלישי, בלי העזרה של כל הגופים הוולונטאריים היא לא יכולה להחזיק מעמד.

אורי טל: היא נשענת עליהם.

אורי טל: אלה העוגנים שלה.

אורי טל: דיברתי על איזשהו אבסורד, מצד אחד המדינה יודעת ומוקירה את העבודה של הגופים הוולונטאריים, ומצד שני כשאין נותנים את העזרה, גם לא הכספית כבר, כשנותנים את זה בהתנדבות במערכים ארציים, שאין נותנים עזרה בנושאים עקרוניים שמוסדות שונות במדינה זה כאילו שהם גופים זרים.

אורי טל: זה הנושא שאנחנו רוצים להציף.

אורי טל: בוועדה הזו אנחנו דנים לעיתים בפרט שמלמד על הכלל.

אורי טל: במקרה הזה, זה כלל לכשעצמו הוא מציף את העניין.

אורי טל: ארגון זק"א שפועל כל השנה באופן רצוף הוא זרוע של גופי החירום, של גופי ההצלה.

אורי טל: גם "איחוד הצלה" פועל בנושא.

אורי טל: הם באופן רציף, כל ימות השנה, 365 יום, 24 שעות ביממה פועלים, מוזנקים, נענים, מפעילים מערכת גדולה, יקרה מאוד של מתנדבים וממילא קשורים בעניין הזה כספים רבים בארץ ובחוץ לארץ.

אורי טל: גם כאשר יש אירועים בחוץ לארץ הארגונים האלה נרתמים לעזרה.

אורי טל: הם גופים מיומנים ומקצועיים.

אורי טל: 95% מתקציבם מממון על ידי תרומות.

אורי טל: העזרה הממשלתית היא אחוזים ספורים ממש.

אורי טל: וכשהם צריכים פידבק, לא תעודת הכרה הם צריכים, כשהם עומדים מול מערכות אחרות הם חסרי אונים, אם זה ברשם העמותות, אם זה ברשות המיסים.

אורי טל: כאשר עמותות כאלה מבקשות לייבא כלי רכב מסתכלים עליהם כאילו הם אנשים פרטיים.

אורי טל: הם צריכים לשלם מס ערך מוסף.

אורי טל: הם מבקשים לייבא רכב עם אביזרים שזה חלק מהותי מהצרכים שלהם.

אורי טל: זה לא איזה תפאורה נוספת.

אורי טל: אלה לא צעצועים על האוטו.

אורי טל: מהותו של הרכב הזה זה רכב עם אבזור.

אורי טל: במערכת המיסים צריכים להבין שאם הם רוצים לייבא רכב אז זה צריך לכלול את האבזור.

אורי טל: אנחנו כמדינה צריכים להעריך ולהוקיר ולתת את כל העזרה שאנחנו יכולים.

אורי טל: אבל הארגונים האלה עומדים בפני חומות בצורות וכל רשות מתחפרת בעמדה שלה.

אורי טל: זה כן לפי דין, לא לפי דין.

אורי טל: גם אם מדובר בחוק הרי שמדובר בחוקים שנחקקו לפני 35 שנה.

אורי טל: מאז לא שינו שום דבר.

אורי טל: אני לא חושב שצריך להגיע לדבר כזה.

אורי טל: כשרוצים אפשר למצוא פתרונות.

אורי טל: בשביל זה אנחנו נמצאים פה, כדי למצוא את הדרך, כדי שנוכל לבשר בסוף הישיבה איך אנחנו מפשטים את כל ההליכים מול אותן עמותות.

יהודה משי זהב: אני רוצה להתחבר לדברי יושב הראש.

יהודה משי זהב: כל מה שקורה פה זה קצת הזוי.

יהודה משי זהב: יש פה שני ארגונים גדולים שמפעילים אלפי מתנדבים.

יהודה משי זהב: רואים אותם כל יום בכל אירוע שקורה בארץ, תאונה, התאבדות, דום לב, התחשמלות, כל אירוע שקורה רואים את צוותי המתנדבים ראשונים שרצים, מגיעים לזירות האירוע ומצילים חיים, מסביב לשעון במשך כל השנה.

יהודה משי זהב: הם בניגוד לאחרים לא מתוקצבים, לא גובים אגרה בניגוד למד"א, משלמים מע"מ.

יהודה משי זהב: אני צריך לשלם מע"מ, מד"א פטור ממע"מ.

יהודה משי זהב: מה אנחנו מבקשים?

יהודה משי זהב: יש פה דבר מאוד אבסורדי.

יהודה משי זהב: אנחנו קונים אמבולנס, אנחנו מקבלים פטור ממיסים.

אורי טל: אתה יכול לפרט?

אורי טל: באיזה סכומים מדובר?

יהודה משי זהב: אנחנו קונים אמבולנס, תלוי איזה סוג, אבל פלוס מינוס 180 אלף שקל עולה אמבולנס ללא מיסים.

יהודה משי זהב: אני צריך לאבזר אותו.

יהודה משי זהב: האבזור מכפיל את המחיר.

יהודה משי זהב: עוד 180 אלף שקל האבזור.

יהודה משי זהב: על האמבולנס המדינה מכירה בזה שאנחנו מקבלים את זה בלי מיסים כי הם מכירים בעבודה.

יהודה משי זהב: האבזור, אני צריך לשלם.

יהודה משי זהב: הרי מה יותר פשוט מאשר להביא מאותה חברה בארצות הברית, להביא את האמבולנס מאובזר כשהאבזור כבר מתאים מלכתחילה על פי היצרן וגם אני חוסך הרבה מאוד כסף.

יהודה משי זהב: לא.

יהודה משי זהב: אם מאבזרים את הרכב שם זה דורש יותר כסף אבל זה אל מכפיל את עצמו כאשר מאבזרים את הרכב בארץ.

יהודה משי זהב: לא יכול להיות שיתנו לי את הכלי ויגידו לי, את האבזור כן תשלם.

יהודה משי זהב: זה מבחינה מציאותית, מבחינה פרקטית.

אורי טל: זה לא רק זה.

אורי טל: הרי את האמבולנס תורמים.

אורי טל: אבל את האבזור לא תורמים.

אורי טל: ההוצאה הזאת היא הוצאה נטו על העמותות.

אורי טל: קשה לקבל על אבזור כספים כאלה.

אורי טל: התורם רוצה לתרום אמבולנס אבל לאבזר אותו הוא לא תמיד רוצה.

אורי טל: לא צריך להחביא את זה מתחת לשולחן.

אורי טל: צריך להגיד שזה פגיעה.

יהודה משי זהב: עכשיו אנחנו דיברנו עם משרד התחבורה.

יהודה משי זהב: הנציגה שלהם אמרה, לא, לפי החוק מי שיכול להביא אמבולנס קומפלט מאובזר מחו"ל זה רק מה שנקרא גוף הצלה.

יהודה משי זהב: וזה לפי סעיף 4.

יהודה משי זהב: מכאן מתחיל הסיפור של הפרשנות.

יהודה משי זהב: הנציגה ממשרד התחבורה אומרת שגוף הצלה זה רק גוף שהוקם מכוח הדין.

יהודה משי זהב: ראשית, זה לא הלכה למשה מסיני הסעיף הזה.

יהודה משי זהב: מישהו כתב אותו.

יהודה משי זהב: אם מישהו כתב את זה אפשר לשנות את זה.

יהודה משי זהב: ואם יש פה שני גופים שהם מצילים חיים ואם צריך לשנות אז צריך לשנות.

יהודה משי זהב: שנית, הנושא של הפרשנות.

יהודה משי זהב: מה זה נקרא גוף הצלה?

יהודה משי זהב: גוף הצלה זה כל גוף שהוקם בכוח החוק כעמותה והמטרות שלו זה הצלת חיים והמדינה הכירה בהם והם עומדים בכל התקנים וישנו ניהול תקין, זה גוף הצלה.

יהודה משי זהב: מעבר לכך, ואני מדבר כרגע רק על זק"א, זק"א הוכרז כארגון עזר על ידי שר הביטחון.

יהודה משי זהב: יש לנו פה גם חוות דעת משפטית שבה מוגדר מה זה נקרא ארגוני עזר.

יהודה משי זהב: כתוב, גוף הצלה שעזרתו נדרשת בעת אירוע אסון המוני והוא אחד מאלה.

יהודה משי זהב: יש פה כמה סעיפים.

יהודה משי זהב: סעיף 5, גוף לרבות ארגון, מוסד, מפעל או יחידה העושה שירות לציבור אשר הוכרז השר הכריז עליו ברשומות.

יהודה משי זהב: ואנחנו בפירוש גוף כזה שהשר הכריז עליו.

יהודה משי זהב: אנחנו במשך כל השנה מרותקים, מגייסים את הצוותים, מתפעלים אותנו, מתרגלים אותנו.

יהודה משי זהב: אנחנו חלק אינטגראלי כמו שכותב אלוף פיקוד העורף.

יהודה משי זהב: זה מצורף בחומר שנתתי לכם.

יהודה משי זהב: הוא כותב, "ארגון זק"א מהווה חלק מהמענה המשולב אותו מפעיל פיקוד העורף בעת מלחמה".

יהודה משי זהב: קיבלנו את כל ההכרה מאת המדינה.

יהודה משי זהב: וכאשר אנחנו מגיעים לדבר כזה, לאמבולנס, אנחנו לא מבקשים כלום, רק תנו לנו את כל הכלים שנוכל להמשיך.

יהודה משי זהב: אני רוצה להפנות את זה לכל יושבי השולחן וכל אחד יש לו את הזכויות.

יהודה משי זהב: זה ממש אבסורדי.

יהודה משי זהב: ברגע זה שאנחנו יושבים איתם אנחנו מקבלים ביפרים, צוות מתנדבים יצא לשטח, ואנשים שיושבים כפקידים, אנחנו צריכים לבוא להתחנן אליהם.

יהודה משי זהב: מה אנחנו מבקשים?

אורי טל: כן.

אורי טל: הדברים ברורים מאוד.

אורי טל: קיבלנו כאן ממרכז המידע של הכנסת נתונים.

אורי טל: הם אומרים, שלפי פקודת המשטרה, סעיף 9, משרד לביטחון פנים קובע נהלים.

אורי טל: הוא כותב, "בטיפול המשטרה באירוע של תאונת דרכים לפי סעיף 3 ב' לפקודה יזעיק השוטר ממקום התאונה את שירותי ההצלה המקצועיים הנחוצים, כגון אמבולנס, מכבי אש וזק"א".

יהודה משי זהב: אחר כך הוא תיקן, שיש גם הכרזה של שר הביטחון.

יהודה משי זהב: בפירוש כתוב מה זה גוף הצלה.

יהודה משי זהב: זה גוף ששר הביטחון הכריז עליו.

אורי טל: "שר הביטחון יכריז על זק"א כארגון עזר הנדרש להתגוננות אזרחית".

אורי טל: וזה מה שאתה אמרת.

אורי טל: מעבר לזה השר לביטחון פנים אומר, "בנוהל של פינוי תאונת דרכים יזעיק השוטר את שירותי האמבולנס, מכבי אש וזק"א.

אורי טל: כך שאין ויכוח על הנחיצות והמעורבות.

אורי טל: יש כאן היבט חוקתי ואנחנו נתייעץ עם היועצים המשפטיים שנמצאים פה ממשרד לביטחון פנים וממשרד הבריאות וממשרד המשפטים.

אורי טל: נציג ארגון "איחוד הצלה" אתה רוצה להוסיף משפט או שאתה מתחבר למה שנאמר?

זאב קשש: כן.

זאב קשש: אני מתחבר.

אורי טל: אני רוצה להציג בפניכם את חבר הכנסת שלמה מולה שהוא חבר בוועדה וראה את הצורך להשתתף בדיון הזה.

אורי טל: בבקשה.

שלמה מולה: מה היקף הפעילות שלכם?

שלמה מולה: אני יודע שאתם לא בסדר גודל של מד"א.

שלמה מולה: אתם עושים עבודה קדושה ונחוצה.

שלמה מולה: לאיזה שירות אתם נדרשים כאשר יש אזעקה?

יהודה משי זהב: יש פה שני ארגונים, זק"א ואיחוד הצלה.

יהודה משי זהב: מערך העזרה הראשונה של מדינת ישראל בנוי על שניים.

יהודה משי זהב: יש את האמבולנסים שיוצאים מהתחנה, בעיקר זה בנוי על כל מי שלמד עזרה ראשונה, הוא נחשב לכונן, והוא רץ ראשון ומציל חיים.

יהודה משי זהב: אנחנו כשני ארגונים של מתנדבים נותנים את הכלים לגשת כמה שיותר מהר, נותנים את הכלים, ביפרים, ציוד עזרה ראשונה.

יהודה משי זהב: כל מי שלמד עזרה ראשונה מכיר את הנושא של 4 דקות זהב.

יהודה משי זהב: אם אתה לא מגיש עזרה תוך 4 דקות לפעמים הנזק הוא בלתי הפיך.

יהודה משי זהב: אין ספק שבכל אירוע שקורה במדינת ישראל המתנדבים הם הראשונים שמגיעים ומגישים את העזרה הראשונה.

יהודה משי זהב: הפרישה היא ארצית, מחולקת לפי מחוזות.

יהודה משי זהב: כל ארגון יודע להפעיל את המתנדבים שלו.

יהודה משי זהב: בזק"א יש 1500 מתנדבים בשגרה, כ-3000 מתנדבים בחירום.

יהודה משי זהב: בארגון הצלה יש גם 1500 מתנדבים.

יהודה משי זהב: מסביב לשעון מחוברים בביפר.

יהודה משי זהב: הולכים לישון, מתחת לכרית שמים שני ביפרים ואם עוברות 20 דקות ואחד מהמכשירים לא זמזם אני מתעורר.

יהודה משי זהב: סימן שמשהו לא בסדר.

יהודה משי זהב: ואין שבת שלא מפעילים את המתנדבים.

יהודה משי זהב: וזה מסביב לשעון.

יהודה משי זהב: זה חלק אינטגראלי.

יהודה משי זהב: ואם מאחרים, צועקים עלינו, למה איחרת?

יהודה משי זהב: אנחנו משולבים בתרגילים של משרד הביטחון.

יהודה משי זהב: אנחנו חלק מהמענה המשולב של משרד הביטחון.

יהודה משי זהב: משטרה, מתנדבים יודעים לעשות את העבודה.

יהודה משי זהב: בזק"א בנוסף חוץ מהנושא של הצלת חיים יש עוד כמה וכמה יחידות.

יהודה משי זהב: יש את הנושא של "חסד של אמת" שבכל אירוע של מוות בלתי טבעי, תאונה, התאבדות, רצח, יחידים במצב ריקבון, כמובן פינוי מאסונות.

יהודה משי זהב: ביחידה הזאת אנחנו מטפלים בממוצע 65 אירועים בשבוע.

יהודה משי זהב: מוות בלתי טבעי.

יהודה משי זהב: כל יום יש בארץ התאבדות וחצי, 500 אנשים שמתאבדים, והבעיה ביחידה הזאת שזה הכול תלוי באדם אחד שהוא לא חבר בהסתדרות אז הוא לא עושה שביתות וגם לא יוצא לפנסיה, זה מלאך המוות, והוא עובד מסביב לשעון כי אין לו עוזרים.

יהודה משי זהב: אז יכולה להיות בשתיים בלילה תאונה בכביש הערבה, זה להוציא צוות של מתנדבים ממיטה חמה ולהגיד להם לזחול מתחת לרכב מעוך ולטפל זה לא הדבר הכי נעים.

יהודה משי זהב: יש יחידה של צוללים, יחידה של כלבנים, איתור וחילוץ שאנחנו מתנדבים.

יהודה משי זהב: כשהמשטרה צריכה אנחנו מפעילים.

מיקי דור: בתשובה לשאלתך מד"א מציע אמבולנסים אלף, וכל החברות הפרטיות ביחד 140 אמבולנסים.

מיקי דור: אלה המספרים.

מיקי דור: יש רכבים שנועדו להובלה של נכים, דברים כאלה, הם לא חירום.

מיקי דור: כאלה לחברות הפרטיות יש 300.

מיקי דור: כ-140 אמבולנסים רכבי ביטחון שעוזרים בחירום.

אורי טל: ה-140 האלה שווים 280.

אורי טל: 140 האלה שווים עוד 140 בגלל שזה עולה להם כפול.

זאב קשש: רכב ממ"ד ביטחון אז הוא כן יכול להביא ללא מיסים?

זאב קשש: זה מה שאתה בעצם אומר?

מיקי דור: להזכירך אני רופא, לא איש כספים, וכל השאלות שאענה הן רק בתחום הרפואה.

יהודה משי זהב: יש עוד סוג של רכב שלא הוזכר.

יהודה משי זהב: בזק"א אנחנו מפעילים רכב להובלת חללים שהוא מאובזר למטרות של זק"א.

יהודה משי זהב: יש לו גם עזרה ראשונה, גם כל מה שצריך לנושא של חללים שזה בכלל לא בתחום של משרד הבריאות.

יהודה משי זהב: הוא לא בתחום שלהם.

יהודה משי זהב: זה לא נמצא במספרים.

יהודה משי זהב: אנחנו מקבלים רכב כזה בלי מיסים אבל את האבזור אנחנו צריכים לשלם.

יהודה משי זהב: מע"מ אנחנו צריכים לשלם.

יהודה משי זהב: מה שמצחיק, אם לנו היה את ההגנות שיש למד"א.

יהודה משי זהב: יש חוק מד"א.

יהודה משי זהב: מד"א לא משלם מע"מ על האמבולנסים, אנחנו משלמים.

יהודה משי זהב: מד"א גובה תשלום מכל אזרח שמזמין.

שלמה מולה: מד"א מקבלים פטורים ממע"מ, אתה אומר?

יהודה משי זהב: אני קונה אלונקה אני משלם מע"מ, אני קונה אמבולנס אני משלם מע"מ.

שלמה מולה: למה?

שלמה מולה: כי אתה פרטי כאילו?

יהודה משי זהב: לא.

יהודה משי זהב: כי לא הכירו בזה.

אורי טל: חוק מד"א נחקק ב-1950, ב-1976 תוקן חוק מד"א.

אורי טל: מאז לא תוקן שום חוק ואנחנו חיים על פי החוק הישן הזה.

אורי טל: מד"א מקבלת פטור כולל ממע"מ, כולל מכל המיסים.

שלמה מולה: השאלה היא אם אופי השירות שניתן לציבור על ידי מד"א ומסיבה כזו או אחרת הציבור בוחר את זק"א, אם נותנים את אותו השירות, למה היחס כלפיהם שונה?

יהודה משי זהב: עובדה שאני מקבל את הרכב ללא מיסים.

יהודה משי זהב: המדינה הכירה.

יהודה משי זהב: אבל על האבזור אני צריך לשלם ומע"מ אני צריך לשלם.

יהודה משי זהב: לא רק זה.

יהודה משי זהב: כל עירייה, מועצה שניתן לה אמבולנס של מד"א העיריה משתתפת באחזקה.

יהודה משי זהב: מד"א מקבלת מהמדינה כ-45 מיליון שקל לשנה.

יהודה משי זהב: לנו אין את כל ההגנות האלה.

אורי טל: אנחנו לא הולכים לדבר עכשיו על ההיקפים של מד"א.

אורי טל: אנחנו מדברים עכשיו על ארגוני המתנדבים.

אורי טל: על התרומה שלהם אין ויכוח.

אורי טל: אפשר לדבר יום שלם על העזרה שהארגונים מגישים ועל כל הפעילות שלהם.

אורי טל: הם ראויים לציון ומציינים אותם, ואין על זה ויכוח.

אורי טל: אנחנו היום באים לדון בדבר אחד, איך אנחנו מקלים עליהם במיסוי.

אורי טל: אני לא חושב שיש כאן משהו עקרוני.

אורי טל: כן חוקי, לא חוקי, איך אנחנו פותרים את זה?

אורי טל: מה המשמעות שהם לא מקבלים פטור ממיסים?

אורי טל: אנחנו רוצים לשמוע על זה מכל הגופים הרלוונטיים.

אורי טל: חברת הכנסת מרינה רוצה לומר משהו.

מרינה סולודקין: אני כל הזמן מופתעת אי היהודים כל כך חכמים בתפוצות ולא כל כך חכמים בארץ הקודש.

מרינה סולודקין: אין גמישות.

מרינה סולודקין: אם יש חוק מד"א, אז אולי אורי, אני ואתה צריכים להציע חוק של ארגוני הצלה זק"א ואחרים.

מרינה סולודקין: מפני שאחרת זה לא עובד.

מרינה סולודקין: אנחנו יכולים להביא לכאן הרבה נימוקים למה זה לא הגיוני לקחת מע"מ מארגוני ההצלה אבל הרשויות הפיננסיות שלנו לא רוצות לגבות מיסים מקובלים שיש במדינות המפותחות.

מרינה סולודקין: למשל חוק עיזבון.

מרינה סולודקין: אבל מארגונים מצילי נפש הם לוקחים מיסים.

מרינה סולודקין: אני לא רואה דרך אחרת חוץ מחוק.

מרינה סולודקין: נעשה חוק זק"א וארגונים.

אורי טל: הבאת דוגמה מארגונים של ניצולי השואה.

אורי טל: היועצים המשפטיים במשרדים מצאו דרך לתת על ידי כרטיס שאנחנו יודעים שהוא לא הכי פרקטי, לא הכי שמיש, אבל בכל זאת מצאו פתרון יצירתי והתבססו על איזשהו סעיף שכן יכלו לתת להם.

אורי טל: הם מקבלים כרטיסים.

אורי טל: זה לא נקרא שהם מקבלים כסף.

אורי טל: זה שווה כסף.

אורי טל: בשביל שווה כסף לא צריך חוק.

אורי טל: כאשר רוצים אפשר למצוא דרכים איך להתגבר על הבעיה.

אורי טל: כי חוק זה עניין של הרבה זמן ואני לא חושב שאנחנו צריכים לחוקק חוק פרטי.

מרינה סולודקין: אבל זו דרך המלך.

מרינה סולודקין: כמו במקרה של ניצולי השואה.

מרינה סולודקין: חשבו שזה בסדר לגבות מיסים מהכסף שהם קיבלו מגרמניה.

מרינה סולודקין: זה היה בלתי מוסבר שבמדינת היהודים יגבו מיסים על הכסף הזה.

מרינה סולודקין: לקח 10 שנים לחוקק את החוק.

מרינה סולודקין: ורק אחרי שחוקק החוק הדבר תוקן.

שלומית אבינח: גם ההוסטלים, משרד השיכון לקח מהם מיסים.

מרינה סולודקין: ההוסטלים אמרו שהם זקוקים לכסף מגרמניה.

מרינה סולודקין: אני לא מאמינה בשכל הישר.

אורי טל: זה בחוק?

שלומית אבינח: לא.

שלומית אבינח: לא בחוק.

שלומית אבינח: זה פתרון ששטרית ביטל.

מרינה סולודקין: שטרית ביטל אבל אני אחר כך עשיתי חוק כדי לא להיות תלויים.

אורי טל: בסוף יתברר ששר הבריאות יכול לתקן תקנה שאומרת שאפשר לצרף עוד ארגונים.

אורי טל: אנחנו מציפים את הנושא.

אורי טל: את הפתרונות לא אנחנו צריכים להביא.

אורי טל: אין לי ספק שיש עוד אפשרויות להגיע לפתרון מבלי לחוקק חוק.

אורי טל: אמרת שחוק ניצולי השואה לקח 10 שנים.

מרינה סולודקין: אז ננסה לתקן עכשיו כמו שאתה אומר, ננסה למצוא פתרון יצירתי.

מרינה סולודקין: אני לא כל כך מאמינה.

מרינה סולודקין: כי אחר כך מישהו חדש יגיע למשרד האוצר ויגיד, הנה יש לנו מקור להכנסה.

מרינה סולודקין: עוד פעם כל התהליך, וחוזר חלילה.

מרינה סולודקין: אנחנו נלך בסיבובים כאן.

מרינה סולודקין: צריך לפעול בצורה מיידית אבל אני מסופקת אם אפשר יהיה לגרום לשינוי בלי לחוקק חוק אורי.

מרינה סולודקין: יש לי ניסיון רע מאוד.

אורי טל: בואו נשמע את המשרדים.

אורי טל: קודם את משרד התחבורה ואחרי זה את רשות המיסים.

אלי ביר: לפני זה.

אלי ביר: אנחנו עושים דברים מדהימים.

אלי ביר: אנחנו השנה יצאנו למעל 112 אלף יציאות חירום ביחידת ההצלה.

אלי ביר: זה אנשים פרטיים שבאנו אליהם הביתה אם זה בשתיים בלילה או בחמש בצהריים.

אלי ביר: עזבנו את העבודה, עזבנו את הבית.

אלי ביר: מגיעים אל האנשים האלה, מטפלים בהם במסירות נפש.

אלי ביר: אפשר לומר שהמתנדבים מדהימים.

אלי ביר: הם כולם מקצועיים מאוד.

אלי ביר: אנחנו מקבלים כמה מיליוני שקלים כל שנה לארגון.

אלי ביר: החברים והתורמים לא מבינים באיזו מין מדינה אנחנו חיים.

אלי ביר: הם לא מבינים.

אלי ביר: בא בן אדם זקן בן 80, רוצה לתרום אמבולנס.

אלי ביר: אומר, אני רוצה לתרום לכם אמבולנס שתסיעו חינם.

אלי ביר: אנחנו לא גובים כסף.

אלי ביר: זה לא עולה למדינה כסף.

אלי ביר: אמבולנסים של מד"א גובים מאנשים כסף שזה עולה לקופת חולים ואז זה עולה למדינה.

אלי ביר: אנחנו לא גובים מאנשים כסף בתור פרינציפ.

אלי ביר: מישהו רוצה לתרום.

אלי ביר: הוא אומר, אני רוצה שהטקס יהיה ליד הבית שלי.

אלי ביר: אני אומר לו, אני לא יכול, אסור לי, אני חייב לקנות את זה בארץ.

אלי ביר: הוא אומר, מה זה אתה חייב לקנות?

אלי ביר: תקנה את זה באמריקה, תשלח את זה לארץ.

אלי ביר: אני לא יכול להסביר לו.

אלי ביר: בסוף הם לא תורמים.

אלי ביר: בעצם הרבה הרבה אמבולנסים שיכולתי להביא לארץ שיעזרו לאזרחי המדינה, זו בעיה קשה מאוד שאנשים לא יכולים לעשות את הדבר הזה.

אלי ביר: הם רוצים לעשות את טקס התרומה בבית הכנסת בקהילה שלהם, המדינה לא נותנת לנו רשות את זה ואז בעצם אני מפסיד את התרומה הזאת.

אלי ביר: זו בעיה אחת.

אלי ביר: הבעיה של המיסים זו בעיה נוספת.

אורי טל: כי אין רשות לייבא אמבולנסים.

אורי טל: אתה צריך לקנות כאן את הרכב.

אורי טל: אתה הופך אותו לאמבולנס אם אני הבנתי אותך נכון.

אלי ביר: אני היום רוצה לייבא אמבולנס מאובזר מארצות הברית וללכת לקהילה שתרמה את זה ולהגיד להם תודה רבה, מדינת ישראל מודה לכם, זה עוזר למדינה.

אלי ביר: אני לא יכול לעשות את זה.

אלי ביר: היחידים שמותר להם היום לעשות את זה זה מד"א.

אלי ביר: אחרי זה יש את הבעיה של המיסים.

אלי ביר: אלה שתי בעיות קשות מאוד.

שלמה מולה: כמה אמבולנסים יש לכם?

אלי ביר: באיחוד הצלה יש לנו 1500 מתנדבים, 150 אופנועים.

אלי ביר: התחלנו להיכנס לתחום האמבולנסים.

אלי ביר: כרגע אנחנו מגיעים לשלישי.

אלי ביר: שני אמבולנסים לביטחון.

אלי ביר: אנחנו ארגון שעומד בסטנדרטים מאוד גבוהים.

אלי ביר: הכול בהתנדבות אצלנו.

אלי ביר: לא גובים שקל על ההצלה.

שלמה מולה: לפעולות שלכם יש את האישור של משרד הבריאות?

אלי ביר: כמובן.

יאיר חברוני: ההתרשמות שלי שרכבי הביטחון שהם מחזיקים, אני לא פוגש אותם פעם ראשונה, זה כבר פעם שנייה, והם ברמה גבוהה מאוד, מאובזרת על פי תקן של רכב ביטחון עם כל מה שמשתמע מכך.

יאיר חברוני: זה אומר, ציוד חבישה, ציוד עזרה, הצלה ראשונה, בלוני חמצן וכולי, ברמה מאוד גבוהה במקביל לרמה שמקובלת במד"א לרכבי ביטחון.

יאיר חברוני: הם עומדים לקבל את האישור לרכב הביטחוני.

אורי טל: בכל אופן מחמאות מהוועדה קיבלתם היום.

יהודה משי זהב: הרבה יותר קל לתת מחמאות מאשר כסף.

אלי ביר: יש בעיה שצריך לחלק לאותה לשניים.

אלי ביר: יש את רשות המיסים ויש משרד התחבורה.

אלי ביר: העניין של התחבורה זה בעיה פרוצדוראלית קלה מאוד.

אלי ביר: לא צריך לשנות חוק.

אלי ביר: רק צריך לתקן תקנה.

אלי ביר: אם לפני 4 שנים הוסיפו שגם כיבוי אש יכולים לייבא מארצות הברית, כיבוי אש עד לפני 4 שנים לא יכלו לייבא.

אלי ביר: במלחמת לבנון רצו לייבא רכבי כיבוי.

אלי ביר: היה בלגן, בסוף אישרו את זה.

מרינה סולודקין: בושה.

אלי ביר: אנחנו רוצים כשגם אנחנו בתור ארגון מתנדבים לאומי שמציל חיים יום יום, 112 אלף יציאות חירום השנה לאזרחי מדינת ישראל, יהודים וערבים, אנחנו רוצים גם שיתנו לנו אישור לייבא אמבולנסים מחו"ל.

אלי ביר: אחר כך גם בעניין המיסים, שיוותרו לנו על המיסים.

אורי טל: אתם עובדים גם במגזר הערבי?

אלי ביר: כמובן.

אלי ביר: יש לנו מתנדבים ערבים אצלנו בארגון.

אלי ביר: יש לנו מתנדבים בכל המגזרים בארץ.

אלי ביר: למשל יש לנו מתנדב מוחמד אסי שגר באבו טור.

אלי ביר: הוא יוצא עם אופנוע שלנו לכל אירוע באזור אבו טור וברסל עמוד ובכל מקום.

שלמה מולה: כמה שנים אתם קיימים?

אלי ביר: אנחנו קיימים 4 שנים.

אלי ביר: יש אדם במיאמי, פלורידה בעל חברת אמבולנסים רוצה לתרום לי 10 אמבולנסים חדשים.

אלי ביר: אלה אמבולנסים שלו בעצם.

אלי ביר: הוא רוצה לתת לנו תרומה.

אלי ביר: אנחנו לא יכולים להכיר בתרומה.

אורי טל: אני שמעתי ממנהל בית חולים אחד שאפשר למלא את כל רחוב יפו באמבולנסים.

אורי טל: האחזקה של אמבולנס אחד היא אחזקה יקרה מאוד, וכפי שנאמר על ידי משרד התחבורה אם מתחזקים נכון ולפי התקנים אז זה עוד יותר יקר.

זאב קשש: רק לפני כמה חודשים התעסקנו הרבה בביטוח האופנועים.

זאב קשש: 150 אופנועים שאנחנו מממנים מכספנו.

זאב קשש: רק הביטוח הכפיל את ההוצאות.

אורי טל: הצפנו את הדבר הזה שארגונים שמפעילים אופנועים, זה לא מפני שנוח להם לנסוע על אופנוע.

אורי טל: זה בגלל המהירות והיעילות והעובדה שאופנוע מגיע לכל מקום.

אלי ביר: יש לנו מעל אלף מתנדבים שנוסעים רק על רכבים פרטיים.

אורי טל: עכשיו הגיע התור של המשרדים.

אורי טל: נתן מלמד ממשרד התחבורה.

נתן מלמד: במשרד התחבורה אני כרגע ממלא מקום ראש התקינה ואני בין היתר עוסק באישור כלי הרכב עצמם לנסיעה.

נתן מלמד: זה מתחיל ביבוא ונגמר ברישום וברישוי של הרכב במשרדי הרישוי.

נתן מלמד: אנחנו הגוף המרכזי שפועל בנושא הזה.

נתן מלמד: כמה שבירכו את זק"א כנראה שזה לא מספיק.

נתן מלמד: גם אני רוצה להוסיף ולברך את זק"א על הפעילות שלה.

נתן מלמד: יהודה משי זהב יודע שאני עזרתי לו במשך השנים באישור כלי רכב.

נתן מלמד: כך שהמבחינה הזאת הוא לא יכול לבוא בטענות למשרד התחבורה כי זה בסדר.

נתן מלמד: משרד התחבורה פועל מתוקף החוק.

נתן מלמד: חברת הכנסת הזכירה את זה.

נתן מלמד: החוק נמצא בידי הכנסת.

נתן מלמד: ברגע שבידי חוק מסוים, אני הולך לפיו.

נתן מלמד: אם אני אאשר לזק"א בעצם אני אצטרך לאשר להרבה גופים נוספים.

נתן מלמד: ברגע שאני מאשר לגוף אחד מעבר לחוק, לא עוברות 24 שעות וגוף שני יבקש את אותו דבר.

נתן מלמד: הבעיה היא חוקית.

נתן מלמד: החוק נוגע בשתי נקודות.

נתן מלמד: באשר לפטור ממיסים רשות המיסים צריכה לתת תשובה.

נתן מלמד: הדבר השני זה האפשרות לייבא באופן עצמאי.

נתן מלמד: זו בעצם הבעיה כרגע – לייבא רכב בצורה עצמאית מחו"ל.

נתן מלמד: ופה החוק מונע ממני לאשר להם יבוא באופן עצמאי.

נתן מלמד: זו הבעיה.

אורי טל: האם הצוות הבכיר של המשרד קיים אי פעם ישיבה בנושא?

אורי טל: המנכ"ל, היועץ המשפטי והאחרים?

אורי טל: האם הם שאלו את עצמם איך אנחנו פותרים את הבעיה של ארגוני המתנדבים?

נתן מלמד: יש כאן שני חוקים.

נתן מלמד: חוק מגן דוד אדום, חוק אבהות.

נתן מלמד: זה מה שקיים.

אורי טל: כן, אבל למה אנחנו מקיימים את הישיבה הזאת היום?

אורי טל: ועדת פניות הציבור יושבת כדי שלא יקרה מצב שזק"א או ארגון איחוד הצלה ישלחו מכתבים למשרד התחבורה או לרשות המיסים ובתשובה מודיעים להם לקונית, אנחנו לא יכולים, יש לנו חוק כזה וכזה.

אורי טל: המשרדים גם כן צריכים לשבת, להעלות את הבעיה על סדר היום, להציף את הנושא כדי למצוא פתרון, ולא להגיד לי לתרץ את עצמם, יש לנו חוק כזה וכזה, ובכך לגמור את העניין.

נתן מלמד: יש לי פה צילומי חוק.

נתן מלמד: אני מוכן להעביר את הצילומים ליהודה משי זהב ואפשר להעביר את זה לכנסת.

נתן מלמד: ומי שיחוקק חוק בנוגע לעניין תבוא עליו הברכה.

נתן מלמד: נעזור כמיטב יכולתנו.

אורי טל: אני קיבלתי חוות דעת של עורכי דין מן השורה הראשונה שאומרים שגם לפי סעיף 4 אפשר.

אורי טל: לפי דעתם הארגונים כן נכנסים למסגרת החוק.

מרינה סולודקין: יכולים להבין את הכול, לתקן תקנות, ואחר כך זה ייקח עוד 10 שנים לשנות את המצב.

מרינה סולודקין: אם יש חוק הוא חד משמעי.

מרינה סולודקין: לגבי חוק מד"א וחוק כבאות פעלו במהירות.

אורי טל: אני אגיד לך משהו בשקט שאף אחד לא ישמע.

אורי טל: אני לא חושב שצריך לחוקק חוק.

אורי טל: לכל היותר להתקין תקנה של משרד התחבורה בעזרת היועץ המשפטי.

אורי טל: אנחנו קודם מציפים את הבעיה בוועדה, נקבל פרוטוקול, יועברו מכתבים הלוך ושוב, ניידע את כל השרים הנוגעים בדבר.

אורי טל: גם אם נצטרך להגיע לחוק בסופו של דבר על ידי צעדים מקדימים הדרך שלנו תהיה יותר סלולה.

שלמה מולה: מר מלמד, למה אתם לא פונים לשר התחבורה שיתקן תקנה?

שלמה מולה: מה הבעיה?

נתן מלמד: אתה יודע יותר טוב ממני שמי שמחוקק את החוק זה דווקא הכנסת ולא השר.

שלמה מולה: כאשר השר מזהה לקונה בחוק או שהוא רואה שנגרם עוול לגוף כזה או אחר יכול לבקש הצעת חוק ממשלתית.

שלמה מולה: בשביל זה הוא שר.

שלמה מולה: אתם הרי קיבלתם פניות.

שלמה מולה: דחיתם אותן.

שלמה מולה: זה לא מהיום.

נתן מלמד: בינתיים יש חוק אחד שאומר למי אני רשאי לתת ולמי לא.

אורי טל: שהשר לביטחון פנים יכריז על זק"א כגוף הצלה ואז יתאפשר להם לפי צו מ-2008 לייבא רכב הצלה.

אורי טל: כדאי לשאול את עורך דין ברוק מדוע השר לביטחון פנים לא מכריז עליהם כגוף הצלה?

אורי טל: אני רוצה לשמוע את רשות המיסים.

שי דותן: יש אלפי עמותות שמתדפקות על דלתות האוצר בקשר למיסים.

שי דותן: הפילוסופיה הכלכלית של מדינת ישראל ושל רבות מהמדינות המפותחות היא מאוד פשוטה.

שי דותן: יש צד הוצאות ויש צד הכנסות.

שי דותן: אנחנו אמונים על צד ההכנסות.

שי דותן: גביית המס צריכה להיות כמה שיותר יעילה.

שי דותן: אנחנו מביאים לכם את הכסף לפתחה של הממשלה.

שי דותן: קחו את הכסף, תעשו איתו מה שאתם רוצים.

שי דותן: אתם רוצים לתקצב את זק"א בעוד 20 מיליון שקל תעשו כן.

שי דותן: אבל תנו לנו לגבות את המס באופן הכי יעיל שאפשר.

שי דותן: זה אומר, עם כל הכאב הכרוך ועם כל ההבנה שהפעילות של זק"א היא לא פחות חשובה מזו של מד"א, עם כל הכבוד לפעילות הזאת אנחנו חושבים שזה לא נכון לפטור ממיסים אלא להקפיד על צד ההכנסות.

שי דותן: משום שאם תפטרו אותם יבואו ארגונים אחרים, ואחר כך תבוא דרישה בקשר לתרופות מצילות חיים.

שי דותן: אותם אנחנו לא פוטרים ממע"מ.

שי דותן: זה יותר כואב אפילו ברמה האנושית.

שי דותן: זה להסתכל על הפרט ולא לפטור.

אורי טל: זו לא דוגמה טובה.

אורי טל: אתם צריכים לפטור תרופות מצילות חיים שלא נמצאות בסל ממע"מ.

אורי טל: אנשים פנו אלינו.

שי דותן: בקשר לאבזור של הרכבים.

שי דותן: יש לו שימושים אחרים.

שי דותן: יכולים להיות גם תחליפים.

שי דותן: פטור ממכס זה סיפור.

שי דותן: המכס הולך ונעלם כמעט מן העולם.

שי דותן: ההגיון העיקרי של המכס כמס זה הגנה על תוצרת מקומית.

שי דותן: יכול להיות שמייצרים את זה בארץ.

שי דותן: אני לא יודע.

שי דותן: אני לא מכיר את הפרטים המדויקים.

שי דותן: רוב המכסים או בוטלו או ששיעורם הופחת באופן משמעותי.

שי דותן: היום כמעט אין מכסים.

שי דותן: אבל הם קיימים זה כנראה לחץ של גופים אחרים של ייצור מקומי.

שי דותן: אם אנחנו נבטל את המכסים האלה אנחנו פשוט נסגור מפעלים בארץ.

שי דותן: זה עניין של איזון אינטרסים.

שי דותן: אנחנו לא בעד הטבות המס למד"א.

שי דותן: אנחנו חושבים שזה פסול.

שי דותן: יש עוד דוגמאות כאלה.

שי דותן: חוק אזור סחר חופשי אילת.

שי דותן: נותנים פטור ממע"מ.

שי דותן: מאז שהחוק הזה נוצר ב-85 אנחנו מנסים לתקן אותו ולא מצליחים פוליטית.

שי דותן: אופקים ושדרות אומרים בצדק אנחנו עוד יותר סובלים מאילת.

שי דותן: למה לנו אין אזור סחר חופשי?

שי דותן: איך מסבירים את זה?

שי דותן: הפטור הזה עוות.

שי דותן: אנחנו לא חושבים שנכון לפתור עוות כי למד"א יש.

שי דותן: ההיפך.

שי דותן: אם אפשר אז לקחת ממד"א את הפטור ולעשות את המס באופן יותר שוויוני.

שי דותן: כרגע יש לארגונים פטור על האמבולנס עצמו.

משה הראל: הציוד הרפואי שנמצא בתוך האמבולנס פטור ממכס.

משה הראל: אין על ציוד רפואי מכס.

משה הראל: יש רק מע"מ.

משה הראל: גם כשאתה הולך לציוד הרפואי לחוד אלא אם כן תביא ציוד רפואי מסין.

יהודה משי זהב: הבעיה היא לא אצלכם.

יהודה משי זהב: הבעיה היא בסעיף 4 במשרד התחבורה.

שי דותן: מה שמשה הראל אומר שמרבית הציוד הצמוד לאמבולנס פטור ממכס.

שי דותן: אין כמעט מכס.

משה הראל: הערך של האמבולנס הוא ערך משוקלל כולל הציוד, ואז כמובן שהמע"מ יהיה כפול.

משה הראל: אני לא יכול להתעלם מהערך של הציוד בתוך האמבולנס.

משה הראל: זה חישוב מיסים הכי פשוט.

משה הראל: אם מגיע אמבולנס מאובזר או לא מאובזר זה משנה את חישוב המע"מ.

אלי ביר: אני רוצה לדעת, כרגע יש אפשרות שיתרמו לי 10 אמבולנסים מארצות הברית.

אלי ביר: אם אין לי אישור מכם הלכה התרומה הזאת של 10 אמבולנסים.

אורי טל: לאורי טל ממרכז המחקר והמידע של הכנסת יש משהו להוסיף.

אורי טל: אני רוצה לחדד את מה ששי דותן אמר.

אורי טל: עקרונית על כלי רכב המכס הוא רק 7%.

אורי טל: מס קנייה זה 83% ומע"מ זה 16%.

אורי טל: מי שמייבא אמבולנס זוכה לפטור ממס קנייה ומד"א פטורים גם ממע"מ.

אורי טל: זק"א והאחרים לא פטורים ממע"מ.

אורי טל: מה שזק"א רוצים זה לייבא את האמבולנס קומפלט מחו"ל ואז יהיו פטורים גם ממע"מ.

אורי טל: מה שמשרד התחבורה אמר שכתוב בצו יבוא חופשי מ-2008, כתוב, לא ייבא אדם רכב אלא ביבוא אישי או אם הוא גוף הצלה.

אורי טל: זק"א לא הוגדר על ידי השר לביטחון פנים כגוף הצלה.

אורי טל: חוות הדעת של זק"א אומרת שהם ארגון עזר לחוק התגוננות אזרחית ועל זה אחראי שר הביטחון.

אורי טל: אני מציע לשאול את המשרד לביטחון פנים את המדיניות שלהם, מתי השר מכריז איזה ארגון הוא הצלה.

איילת אלישר: אני אסביר.

איילת אלישר: שכמו שנאמר כאן בחוק, במסגרת פקודת המשטרה והחקיקה יש פרק שעוסק באסונות המוניים.

איילת אלישר: במסגרת הפרק הזה משטרת ישראל היא הגורם שצריך לפקד על זירות ובתוך הזירות האלה מפעילים את כבה, את מד"א, את הרשויות המקומיות והשר לביטחון פנים גם יכול להפעיל ארגוני הצלה שהוא הכריז עליהם.

איילת אלישר: בשלב זה לא הוכרז שום ארגון הצלה לרבות זק"א שהגישה כמה פעמים בקשות.

איילת אלישר: אני אסביר למה?

איילת אלישר: התפיסה שלנו, כשמגיעים לזירה של אירוע אנחנו צריכים אנשים שאנחנו מכשירים, יודעים מה הם עושים, נותנים להם הוראות.

איילת אלישר: הרבה פעמים מדובר בזירת עבירה.

איילת אלישר: יש משמעות לאיסוף ראיות.

איילת אלישר: זה דברים מאוד עדינים.

איילת אלישר: לכן למשטרה יש מערך מתנדבים שלה במסגרת המשמר האזרחי, מתנדבי זיהוי קרבנות אסון.

איילת אלישר: במקור קראנו לו מערך זק"א, וזה מקור הבלבול.

איילת אלישר: קראנו לו מערך זק"א.

איילת אלישר: למיטב ידיעתי המשטרה היתה הראשונה שקראה למערך זק"א ואחרי זה הוקם ארגון זק"א שעסק בתחום דומה ונוצר הבלבול.

איילת אלישר: יש לנו מערך גדול של מתנדבים, 800 במספר.

איילת אלישר: רבים מהמתנדבים האלה חברים גם בארגון זק"א של יהודה משי זהב אבל אנחנו מדברים על האנשים שלנו.

איילת אלישר: האנשים שלנו שאנחנו מכשירים אותם ומפקחים עליהם ויודעים מה הם עושים הם האנשים שאנחנו מפעילים באירועים האלה.

איילת אלישר: הם הזק"א שעליהם מדובר.

איילת אלישר: הפקודות העדכניות יותר ערות למינוח.

איילת אלישר: בזמנו היו אומרים זק"א וזה הכול היה נחשב אותו דבר.

איילת אלישר: שינינו את שם המדור.

איילת אלישר: אנחנו כבר לא קוראים לו זק"א אלא מדור זיהוי חללים, אבל אנחנו מפעילים מתנדבי זק"א שלנו במסגרת המשמר האזרחי.

איילת אלישר: המתנדבים שלנו מספקים אותנו ולכן אנחנו לא מרגישים שאנחנו צריכים להכריז על עוד ארגון כארגון הצלה.

איילת אלישר: להכריז על ארגון הצלה אנחנו צריכים לתרגל אותו.

איילת אלישר: אנחנו צריכים פיקוח עליו.

איילת אלישר: המשטרה מרגישה שבעת הזאת היא לא צריכה את זה כי היא יכולה לעשות את זה באמצעות המערך שלה של המתנדבים שלה שעוסקים בדבר הזה.

איילת אלישר: זו הסיבה.

שלמה מולה: למה אתם לא יכולים ללכת על הקטע שהוא מותנה בקשר לזק"א של משי זהב?

שלמה מולה: שהמתנדבים שלהם יענו לצרכים ביטחוניים או פליליים שלכם.

שלמה מולה: אם יש לכם מערך של 800, יהיו לכם עוד 800 מתנדבים.

איילת אלישר: אנחנו לא צריכים.

איילת אלישר: יש לנו את האנשים שלנו.

איילת אלישר: המתנדבים שנמצאים אצלי מפוקחים על ידי.

איילת אלישר: אם הם רוצים גם להתנדב אצל הרב משי זהב או בסיוע לנפגעות תקיפה מינית זו זכותם.

יהודה משי זהב: מה שהיא אמרה זה נכון.

יהודה משי זהב: יש את המתנדבים של המשטרה.

יהודה משי זהב: ארגון זק"א הוא ארגון עצמאי מוכר.

יהודה משי זהב: יש לו עוד הרבה תחומי פעילות מעבר למה שהמשטרה עוסקת בהם.

יהודה משי זהב: כל הנושא של הצלת חיים, הנושא של איתור וחילוץ, צוללים, כלבנים, זק"א הוכר על ידי האו"ם כארגון בינלאומי, אחד משלושה ארגונים במדינת ישראל שהוכרו על ידי האו"ם, כל אירוע שיש בחו"ל, במומבי אני הייתי.

יהודה משי זהב: זה לא קשור למסגרת של המשטרה.

יהודה משי זהב: הארגון מוכר על ידי משרד הביטחון.

יהודה משי זהב: כל מקום בחו"ל שהשגריר או הקונסול אסור להם להתערב מעבר לפורמאליות במדינה זרה מפעילים אותנו.

יהודה משי זהב: נפל מטוס בנמיביה ונהרגו 5 ישראלים, הגענו אנחנו.

יהודה משי זהב: בתורכיה היו פיגועים, הם לא רצו עזרה ממדינת ישראל, אנחנו יצאנו.

אלי ביר: המצב שלנו קצת שונה כי אנחנו ת"פ של משרד הבריאות.

אלי ביר: מה שמשרד הבריאות אומר לנו אנחנו עושים.

אלי ביר: אם סגן שר הבריאות יכיר בנו כגוף הצלה אולי זה יפתור לנו את הבעיה.

אורי טל: משרד המשפטים, עורכת דין מירית כנרי.

אורי טל: יש כאן סעיף 4, יש כאן הכרזה לחוק פקודת המשטרה.

מירית כנרי: כן.

מירית כנרי: אני מייצגת את רשם העמותות כאן.

מירית כנרי: כפי שאני מבינה את החוק, החוק לא מאפשר היום להביא אמבולנסים בייבוא על ידי ארגוני ההצלה האלה.

מירית כנרי: השיקולים אם לשנות את החוק כן או לא הם שיקולים מורכבים.

מירית כנרי: בוודאי שהארגונים האלה חשובים מאוד והמדינה צריכה לתקצב אותם באיזושהי צורה, מה שהיא לא עושה היום.

מירית כנרי: ארגון זק"א הגיע לא מזמן לפירוק.

מירית כנרי: נמצא בהסדר נושים.

מירית כנרי: ההקשר הוא רק כדי להגיד עד כמה צריך לעזור לארגונים האלה, לתמוך בהם, לדאוג להם לתקציב.

אורי טל: הם כבר לא בפירוק.

מירית כנרי: הם כבר לא בפירוק.

מירית כנרי: הם הגיעו למצב קשה כי חסרים תקציבים.

מירית כנרי: אני מחזקת את ארגון זק"א.

מירית כנרי: מה הדרך לתמוך בהם מבחינה תקציבית?

מירית כנרי: דרך פטור או תקצוב בצורה אחרת?

מירית כנרי: זה מורכב מדי כדי שנתייחס לזה כרגע.

מירית כנרי: שווה להתכנס ולחשוב האם צריך לעשות שינוי בחקיקה.

אורי טל: משרד הבריאות בבקשה.

אורי טל: עורך דין מאיר ברודר.

מאיר ברודר: כל עוד הגופים האלה ימשיכו להיות בפיקוח של משרד הבריאות אין לנו נגיעה לנושא של היבוא ולא של המיסים.

מאיר ברודר: בסך הכול אנחנו מעריכים את הפעילות של הגופים האלו ואם אפשר להקל עליהם לא נעמוד בדרכם.

מאיר ברודר: אני אתייחס בכובע שלי כשמשפטן.

מאיר ברודר: כשאני קורא את סעיף 4 קשה לי להבין איזו עמדה משפטית שונה יש מהפרשנות המאוד ברורה של החוק הזה שמחייב, ראשית שהגוף הזה יהיה גוף הצלה.

מאיר ברודר: צריך להבין מה ההגדרה של גוף הצלה כי לא בטוח שההגדרה של גוף הצלה שנמצאת בחוקים אחרים לפקודת המשטרה מוגדר כארגון עזר שהמטרה שמה היא להכפיף את אותם גופים, אם זה בקשר לפק"ר ואם זה פקודת המשטרה.

מאיר ברודר: למשטרה הם רלוונטיים לסעיף הזה של צו יבוא חופשי שהמטרה שלו היא כמו ששמענו משי דותן לצמצם כמה שיותר.

מאיר ברודר: אם ההגדרה היא רחבה של גוף הצלה אז נכנסים פה המון גופים.

מאיר ברודר: ההגדרה של גוף הצלה היא מאוד עמומה.

מאיר ברודר: הדבר השני, קיים מיקוח דין.

מאיר ברודר: הרציונאל של הסעיף הזה או לצמצם את זה לאותם גופים שהוקמו מכוח דין.

מאיר ברודר: זאת אומרת שהמדינה החליטה שהיא מקימה גוף סטטוטורי, זה מד"א.

מאיר ברודר: המדינה החליטה שהתחום של עזרה ראשונה לא היא תעשה, אלא גוף סטטוטורי בחוק.

מאיר ברודר: זה נאמר ב-1950.

אורי טל: המציאות השתנתה.

אורי טל: לא רק מד"א פועל בשטח.

אורי טל: ישנם ארגוני הצלה.

אורי טל: אם צריך לעשות שינוי צריך להרחיב את הקריטריונים מי נכנס להגדרה של גוף שנותן שירותי הצלה.

מאיר ברודר: הסיבה שמד"א מקבלת פטור ממיסים קשורה באמנת ג'נבה.

מאיר ברודר: מד"א לאחרונה הצטרף לארגון הצלב האדום אחרי מאמצים רבים של משרד החוץ.

מאיר ברודר: חלק מהדרישות של ארגון הצלב האדום היה שהחברים בגוף הזה לא תהיה להם מעורבות של המדינה, לא בפעילות שלו, לא בהחלטות שלו ולא בהיבטים של המיסים.

אורי טל: אנחנו נקרא לשר התחבורה מפה לעשות שינויים גם בנושא של המכס.

אורי טל: אם יהיה אפשר לייבא אמבולנס מאובזר כקומפלט אני מניח שחוץ ממע"מ אני מניח שלא יטילו עליו עוד היטלים.

אורי טל: צריך לבדוק את זה מבחינה משפטית, מה אנחנו צריכים לעשות כדי לאפשר לגופי הצלה לייבא אמבולנס מאובזר כפי שהם רוצים.

אורי טל: הוועדה תפנה לשרים, לשר התחבורה וגם לשר האוצר וגם לשר הבריאות כדי לקדם את הנושאים שעליהם דיברנו.

אורי טל: אנחנו גם נבקש לכנס עוד לפני כן ישיבה מקצועית של המשרדים במטרה לברר מה אנחנו צריכים כדי לשנות את הדברים.

אורי טל: אני מודה לכל המשתתפים.

אורי טל: כולנו מוקירים את הפעילות של ארגוני ההצלה.

אורי טל: תודה לכם.